# MINIMALNI STANDARDI ZNANJA

PREDMET: angleščina LETNIK: prvi

## JEZIKOVNE SPRETNOSTI

Pri ocenjevanju znanja učitelj preverja sledeče spretnosti: bralno razumevanje, slušno razumevanje, pisno sporočanje in govorne sposobnosti. Minimalni učni cilji za posamezno spretnost so:

### 1. BRALNO RAZUMEVANJE

* Dijak sklepa o vsebini besedila iz naslova in/ali slik.
* Dijak na podlagi prebranega besedila prepozna bistvo besedila.
* Dijak prepozna vrsto besedila.
* Dijak v besedilu poišče posamezne podatke.

**2. SLUŠNO RAZUMEVANJE**

* Dijak je sposoben izluščiti bistvo.
* Razume zastavljeno vprašanje in se nanj odzove.
* Dijak izlušči določen podatek.

### 3. PISNE SPOSOBNOSTI

* Dijak pravilno zapisuje osnovne besede in besedne zveze.
* Dijak uporablja ločila.
* Dijak sestavlja enostavne stavke in jih povezuje v besedilo.
* Pri pisanju krajših pisnih sestavkov upošteva osnovna načela zgradbe besedila.
* Vsebina pisnega sestavka je večinoma primerna, občasno se ponavlja.
* Besedišče v pisnem sestavku je na splošno primerno, opazijo se posamezne napačne rabe.
* V pisnem sestavku so opazne občasne osnovne jezikovne napake, ki pa niso pogoste.
* Dijaki znajo napisati neformalno elektronsko pismo, esej, ki ponuja rešitve problemov in spise na temo opisovanje ljudi, dogodkov in krajev.

### 4. GOVORNE SPOSOBNOSTI

* Dijak pravilno črkuje enostavne besede.
* Dijak sprejemljivo izgovarja besede obravnavane pri pouku.
* Dijak se vključuje v govorno sporazumevanje.
* Dijak izraža svoje mnenje.
* Dijak govori o temi obravnavani pri pouku.
* Pri govoru uporablja besedišče, ki je na splošno primerno, opazimo pa posamezne napačne rabe.
* Dijak govori z nekaj zatikanja.
* Pri govoru uporablja jezikovne strukture obravnavane pri pouku, pri čemer naredi nekaj večjih jezikovnih napak.

## JEZIKOVNA ZNANJA

Minimalna znanja, ki jih naj pridobi dijak, so navedena po posameznih področjih, za posamezno ocenjevalno obdobje.

**Prvo ocenjevalno obdobje:**

### 1. JEZIK

* Dijak v stavku prepozna pomožne glagole in polnopomenske glagole. ▪ Dijak pravilno tvori vprašanja in nikalne stavke.
* Dijak prepozna vse čase.
* Dijak zna uporabiti Present Simple in Continuous ter Present Perfect pri govornem in pri pisnem izražanju, občasno napravi napako pri rabi Present Perfecta.
* Dijak zna uporabiti modalne glagole in vse prihodnje čase ter oblike v lastnih primerih. Pri uporabi časov v kontekstu napravi občasne napake.
* Dijak prepozna pasivno obliko glagola.
* Dijak pozna večino pogosteje uporabljenih nepravilnih glagolov in jih zna tudi pravilno zapisati.

**2. BESEDIŠČE**

* Dijak zna našteti nekaj prostočasnih aktivnosti, našteje dejavnosti in osnovno opremo, ki je potrebna pri posamezni aktivnosti.
* Dijak zna našteti nekaj poklicev.
* Dijak zna našteti nekaj pridevnikov , ki opisujejo človekov značaj. Večini zna poiskati protipomenke.
* Dijak pozna izraze za okoljske probleme. V enostavnih stavkih jih zna opisati.
* Dijak zna opisati več živalskih vrst.

### 3. TEME

* Dijak zna z enostavnimi stavki opisati življenjski slog azijskega in afriškega ljudstva .
* Dijak zna na kratko opisati življenje različnih ljudi.
* Dijak zna opisati značaje in zunanjost ljudi.
* Dijak zna opisati več živalskih vrst, pri čemer uporablja osnovno besedišče.
* Dijak zna opisati osnovne okoljske probleme.

**Drugo ocenjevalno obdobje:**

Poleg zgoraj navedenih znanj mora dijak v drugem ocenjevalnem obdobju izkazati še sledeča minimalna znanja: **1. JEZIK**

* Dijak zna v kontekstu uporabiti vse pretekle oblike, občasno napravi napako.
* Dijak zna uporabiti predmetne odvisnike (defining, nondefining relative clauses), občasno napravi napako.
* Dijak v stavku zna uporabiti osnovne stopnjevane pridevnike in prislove.
* Dijak prepozna, tvori in uporabi nekaj osnovnih prislovov načina.

**2. BESEDIŠČE**

* Dijak pozna angleška imena za večje evropske države, pri pisanju občasno napravi napako. Iz nekaterih imen zna izpeljati tudi pridevnike.
* Dijak pozna del besedišča, s katerim lahko opiše različne kraje.
* Dijak pozna nekaj pridevnikov, s katerimi lahko opiše kraje in izkušnje s potovanj.
* Dijak pozna nekaj osnovnih fraznih glagolov in jih zna uporabiti v stavkih.
* Dijak zna našteti in opisati nekaj najpomembnejših praznovanj in praznikov.

### 3. TEME

* Dijak zna opisati izkušnje s potovanj v enostavnih stavkih.
* Dijak zna na kratko primerjati današnji življenjski slog s preteklim.
* Dijak zna našteti različne oblike potovanj in jih z enostavnim besediščem opiše.
* Dijak zna našteti in opisati praznike in praznovanja.

# MINIMALNI STANDARDI ZNANJA

PREDMET: angleščina LETNIK: drugi

## JEZIKOVNE SPRETNOSTI

Pri ocenjevanju znanj učitelj preverja sledeče spretnosti: bralno razumevanje, slušno razumevanje, pisno sporočanje in govorne spretnosti. Minimalni učni cilji za posamezne spretnosti so:

### 1. BRALNO RAZUMEVANJE

* Dijak sklepa o vsebini besedila iz naslova in/ali slik.
* Dijak na podlagi prebranega besedila prepozna bistvo besedila.
* Dijak prepozna vrsto besedila.
* Dijak v besedilu poišče posamezne podatke.

1. **SLUŠNO RAZUMEVANJE**
	* Dijak je sposoben izluščiti bistvo.
	* Razume zastavljeno vprašanje in se nanj odzove.
	* Dijak izlušči določen podatek.

1. **PISNO SPOROČANJE**
	* Dijak pravilno zapisuje osnovne besede in besedne zveze, uporablja ločila, sestavlja enostavne stavke in jih povezuje v besedilo.
	* Pri pisanju krajših pisnih sestavkov (poročila, eseja, intervjuja) upošteva osnovna načela zgradbe besedila.
	* Dijak zna s pomočjo iztočnic napisati prijavo na določeno delovno mesto.
	* Vsebina pisnega sestavka je večinoma primerna, občasno se ponavlja.
	* Besedišče v pisnem sestavku je na splošno primerno, opazijo se posamezne napačne rabe.
	* V pisnem sestavku so opazne občasne osnovne jezikovne napake, ki pa niso pogoste.

### 4. GOVORNE SPOSOBNOSTI

* Dijak pravilno črkuje enostavne besede.
* Dijak sprejemljivo izgovarja besede obravnavane pri pouku.
* Dijak se vključuje v govorno sporazumevanje.
* Dijak izraža svoje mnenje.
* Dijak govori o temi obravnavani pri pouku.
* Pri govoru uporablja besedišče, ki je na splošno primerno, opazimo pa posamezne napačne rabe.
* Dijak govori z nekaj zatikanja.
* Pri govoru uporablja jezikovne strukture obravnavane pri pouku, pri čemer naredi nekaj večjih jezikovnih napak.

## JEZIKOVNA ZNANJA

Minimalna znanja, ki naj jih pridobi dijak, so navedena po posameznih področjih za vsako ocenjevalno obdobje.

**Prvo ocenjevalno obdobje:**

### 1. JEZIK

* Dijak zna tvoriti in večinoma pravilno uporabljati vse čase in modalne glagole, ki jih je spoznal v prvem letniku
* Dijak zna pravilno tvoriti in uporabljati trpniško obliko vseh časov. Uporablja causative have obliko in personal, impresonal passive constructions. Dopuščamo občasne napake.
* Dijak zna tvoriti in večinoma pravilno uporabljati vse pogojnike: 1st, 2nd, 3rd and zero conditional, time clauses. Prepozna tudi »mixed conditionals«.
* Besedotvorje: dijak zna večinoma pravilno spreminjati obliko besed, da ustrezajo pomenu v stavku.

**2. BESEDIŠČE**

* breaking the law
* Crime and punishment
* technology
* Internet
*

### 3. TEME

Od dijaka pričakujemo, da pozna sledeče teme ter o njih pripoveduje z manjšo pomočjo učitelja. Izraziti zna prednosti in slabosti določenih tem ter izraziti svoje mnenje:

* Crime and law
* Technology

**Drugo ocenjevalno obdobje:**

### 1. JEZIK

* Dijak zna tvoriti in večinoma pravilno uporabljati vse čase, ki jih je spoznal v prvem letniku.
* V tekstih vstavlja pravilne oblike glagolov v tvorniku in trpniku. Občasno dela napake.
* Dijak zna stavke (trdilne, nikalne, vprašalne in velelne) iz premega govora pravilno pretvoriti v poročani govor. (Reported Speech)
* Besedotvorje: dijak zna večinoma pravilno spreminjati obliko besed, da ustrezajo pomenu v stavku.
* Dijak zna uporabiti neosebne glagolske oblike, občasno napravi napako.

**2. BESEDIŠČE**

* Sport and fitness
* Compounds
* Natural disasters
* Extreme weather

### 3. TEME

Od dijaka pričakujemo, da pozna sledeče teme ter o njih pripoveduje z manjšo pomočjo učitelja. Izraziti zna prednosti in slabosti določenih tem ter izraziti svoje mnenje:

▪ Sport and fitness ▪ Natural disasters

# MINIMALNI STANDARDI ZNANJA

PREDMET: angleščina LETNIK: tretji

**Prvo ocenjevalno obdobje:**

## JEZIKOVNA ZNANJA

Units 1, 2 (učbenik On Screen B2+):

1. slovnične strukture: glagolski časi, glagolski vid, pripovedni časi (poglobitev znanja in razumevanja že usvojenih slovničnih struktur), odvisniki, členi, pridevniki in prislovi;
2. tematski sklopi: delo, potovanja in nakupi;
3. pisanje: uradno pismo, pripovedi, različni eseji

## JEZIKOVNE SPRETNOSTI

Minimalni standardi za vse štiri jezikovne spretnosti:

1. **BRALNO RAZUMEVANJE:**
	* dijak zna na osnovi iztočnice (naslov, slika) napovedati verjetno vsebino besedila,
	* sposoben je dojeti bistvo besedila in poiskati določeno informacijo,
	* iz sobesedila ugiba o pomenu njemu neznanih besed,
	* zna povzeti osrednje misli besedila;

1. **SLUŠNO RAZUMEVANJE:**
	* dijak dobi na osnovi iztočnice predstavo o tem, kaj bo slišal,
	* iz slišanega je sposoben izluščiti bistvo in točno določene informacije,
	* te informacije zmore zabeležiti in jih posredovati naprej,
	* zna povzeti besedilo;

1. **PISNO SPOROČANJE:**
	* raba jezika: zna uporabljati usvojene slovnične strukture in besedišče, in sicer na tak način, da sporočilna vrednost izdelka ni okrnjena;
	* formalno pismo: dijakov pisni izdelek daje splošen vtis vsebinske ustreznosti, ima zahtevano funkcionalno obliko, register je primeren (spodrsljaji ne motijo bralca), jezikovnih napak ni veliko;  pisanje različnih esejev

1. **USTNO SPOROČANJE:**
	* dijak dokaj samostojno vodi pogovor, ki poteka na osnovi iztočnice (besedilo, slika, literarno delo),
	* dijakovo besedišče je na splošno primerno, opazimo posamezne napačne rabe,
	* v dijakovem govoru je nekaj zatikanja, dijakova izgovorjava je povprečna, brez napak, ki bi motile sporazumevanje, ravno tako napake v dijakovem govoru ne motijo sporazumevanja.

**Drugo ocenjevalno obdobje:**

## JEZIKOVNA ZNANJA

Units 3, 4 (učbenik On Screen B2+):

slovnične strukture: poročani govor, naklonski glagoli, neosebne glagolske oblike tematski sklopi: naš svet, razpoloženja in čustva; pisanje: različni eseji

2. književno delo: predpisano maturitetno čtivo

## JEZIKOVNE SPRETNOSTI

Minimalni standardi za vse štiri jezikovne spretnosti:

1. **BRALNO RAZUMEVANJE:**
	* dijak zna na osnovi iztočnice (naslov, slika) napovedati verjetno vsebino besedila,
	* sposoben je dojeti bistvo besedila in poiskati določeno informacijo,
	* iz sobesedila ugiba o pomenu njemu neznanih besed,
	* zna povzeti osrednje misli besedila;
	* književno besedilo: dijak pozna dogajalno plast romana, glavne osebe, umetnostno zgradbo in sociokulturno okolje;

1. **SLUŠNO RAZUMEVANJE:**
	* dijak dobi na osnovi iztočnice predstavo o tem, kaj bo slišal,
	* iz slišanega je sposoben izluščiti bistvo in točno določene informacije,
	* te informacije zmore zabeležiti in jih posredovati naprej,
	* zna povzeti besedilo;

1. **PISNO SPOROČANJE:**
	* raba jezika: zna uporabljati usvojene slovnične strukture in besedišče, in sicer na tak način, da sporočilna vrednost izdelka ni okrnjena;

1. **USTNO SPOROČANJE:**
	* dijak dokaj samostojno vodi pogovor, ki poteka na osnovi iztočnice (besedilo, slika, literarno delo),
	* dijakovo besedišče je na splošno primerno, opazimo posamezne napačne rabe,
	* v dijakovem govoru je nekaj zatikanja, dijakova izgovorjava je povprečna, brez napak, ki bi motile sporazumevanje, ravno tako napake v dijakovem govoru ne motijo sporazumevanja.

# MINIMALNI STANDARDI ZNANJA

PREDMET: angleščina LETNIK: četrti

## JEZIKOVNE SPRETNOSTI

1. **BRALNO RAZUMEVANJE:**
	* Dijaki razumejo različne vrste besedil, ki govorijo o preteklih, sedanjih ali prihodnjih dejanjih in vsebujejo znano besedišče v novih kontekstih.
	* Prepoznajo in si zapišejo glavne točke ter poiščejo določene informacije.
	* S pomočjo konteksta in poznavanja slovnice poskušajo razvozlati pomen neznanih besed.
	* V predpisanem literarnem besedilu prepoznajo glavno zgodbo, medsebojno povezanost dogodkov ter nekaj karakternih lastnosti glavnih likov.

1. **SLUŠNO RAZUMEVANJE:**
	* Dijaki razumejo kratke pripovedi in odlomke govorjenega jezika, ki pokrivajo različne pretekle, sedanje in prihodnje dogodke, ter vsebujejo poznano besedišče v novih kontekstih.
	* Lahko sledijo normalni hitrosti govora z nekaj motnjami in oklevanja.
	* Prepoznajo in si zapišejo glavne točke ter določene informacije, pri čemer večinoma ne potrebujejo ponavljanja posnetka.

1. **PISNO SPOROČANJE:**
	* Dijaki pišejo v odstavkih in uporabljajo preprosto, opisno besedišče, ko pišejo o preteklih, sedanjih in prihodnjih dejanjih in dogodkih.
	* Vsebina se včasih ponavlja in je v primeru eseja podprta z dokazi ali primeri.
	* Povezanost idej nakažejo vsaj z osnovnimi vezniki.
	* Opazimo posamezne napačne rabe besedišča ter občasne slovnične napake, ki pa ne motijo razumevanja besedila.
	* Dijaki znajo napisati filmske in knjižne kritike, esej, poročilo, formalno pismo in članek.

1. **USTNO SPOROČANJE:**
	* Dijaki sodelujejo v pogovoru o preteklih, sedanjih in prihodnjih dejanjih in dogodkih.
	* Svoje znanje slovnice in obravnavanega besedišča uporabljajo v novih situacijah.
	* Čeprav opazimo posamezne napačne rabe, zatikanje, manjše napake v izgovorjavi ter nekaj večjih jezikovnih napak, to ne ovira sporazumevanja.

## JEZIKOVNA ZNANJA

Znanje jezika se nadgrajuje iz leta v leto, zato morajo dijaki poleg naštetih znanj pokazati tudi zadovoljivo raven znanja vsebin, obravnavanih v preteklih letnikih.

**Prvo ocenjevalno obdobje:**

### 1. JEZIK

* Dijaki znajo uporabiti trpnik.
* Dijaki znajo uporabljati povratno svojilne in ostale zaimke.
* Dijaki znajo pravilno tvoriti pogojnike

**2. BESEDIŠČE**

* Art and Media
* Illness
* Accidents and injuries
* Food and nutrition

### 3. TEME

* Art
* Food and health

**Drugo ocenjevalno obdobje:**

2. književno delo: predpisano maturitetno čtivo

### 1. JEZIK

 Dijaki večinoma pravilno tvorijo in uporabljajo pogojne odvisnike ter izraze kot so I WISH, IF ONLY.  Dijaki znajo ustno in pisno uporabljati sestavljene povedi (različne vrste odvisnih stavkov)  Dijaki znajo pravilno uporabljati modalne glagole v različnih situacijah.

**2. BESEDIŠČE**

* Mysteries
* Space
* School life
* Types of schools
* School subjects

### 3. TEME

* Civilizations and science
* Education